
REPUBLIKA HRVATSKA

DJEČJI VRTIĆ ZVIREK

STUBIČKE TOPLICE

KLASA:400-03/26-01/06
URBROJ:2113-27-02-26-4
Stubičke Toplice, 27. 7. 2026.
Sukladno članku 81. - 86. Zakona o proračunu (u daljnjem tekstu: Zakon, (NN br.144/21), članka 15. Pravilnika o polugodišnjem i godišnjem izvještaju o izvršenju proračuna (NN br. 85/23), članku 51. Statuta Dječjeg vrtića ZVIREK (KLASA: 601-04/22-14/10, URBROJ: 2113-27-02-22-5 od 27. 10. 2022. god.), Statutarnoj odluci o izmjenama i dopunama Statuta Dječjeg vrtića ZVIREK (KLASA: 601-04/23-14/01, URBROJ: 2113-27-23-1 od 17. 1. 2023. god.) Statutarnoj odluci o II. Izmjenama i dopunama Statuta Dječjeg vrtića ZVIREK (KLASA:601-04/24-14/04, URBROJ: 2113-27-02-24-2 od 22. 7. 2024. god.) Upravno vijeće Dječjeg vrtića ZVIREK donijelo je na 4. sjednici održanoj 27. srpnja 2026. godine
OBRAZLOŽENJE 
 POLUGODIŠNJEG IZVJEŠTAJA O IZVRŠENJU FINANCIJSKOG PLANA DJEČJEG VRTIĆA ZVIREK
ZA 2026. GOD. - RAZDOBLJE OD 1. SIJEČNJA DO 30. LIPNJA 2026. GODINE
Uvod

Polugodišnji  izvještaj o izvršenju financijskog plana Dječjeg vrtića ZVIREK (u daljnjem tekstu: Vrtić) sadrži propisane dijelove iz članka 81. Zakona, i to:

             - opći dio koji sadrži sažetak Računa prihoda i rashoda i Računa financiranja i Račun prihoda i rashoda i Račun financiranja 

             - posebni dio sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata

             - obrazloženje polugodišnjeg izvještaja o izvršenju financijskog plana sastoji se od obrazloženja općeg i posebnog dijela

           - posebne izvještaje


Polugodišnji izvještaj o izvršenju financijskog plana Vrtića za 2026. godinu radio se prema financijskom planu Vrtića za 2026. godinu (izvorni plan) kojeg je Upravno vijeće vrtića donijelo je na svojoj 48. sjednici održanoj 3. studenog 2025. godine i u propisanim rokovima dostavilo Osnivaču.

Dječji vrtić ZVIREK je uz rad u matičnom objektu, provodio i rad u područnom objektu u Strmcu Stubičkom. Od 1. 1. 2026. godine vrtić je u punoj lokalnoj riznici te posluje preko žiro računa osnivača Općine Stubičke Toplice. U okviru djelatnosti do 30. 06. 2026. godine u Vrtiću su se ostvarivala tri programa: redoviti program njege, odgoja i naobrazbe i zdravstvene zaštite, prehrane i socijalne skrbi djece predškolske dobi od prve godine života do polaska u školu, koji se provodio u sedam odgojno-obrazovnih skupina, te kraći programi - program predškole i kraći program ranog učenja engleskog jezika. Zaposleno je bilo 30 radnika. Usluge redovitog programa vrtića koristilo je 129 -ero djece.

 Obrazloženje Općeg dijela polugodišnjeg izvještaja o izvršenju financijskog plana poslovanja Vrtića sadrži:

Obrazloženje ostvarenja prihoda i rashoda, primitaka i izdataka  
Na strani prihoda poslovanja na dan 30. 6. 2026. godine izvršenje financijskog plana iznosi 434.505,33 EUR, a na strani rashoda poslovanja iznos od 414.854,94 EUR. Na dan 30. 6. 2026. godine ostvareni je višak u iznosu 19.650,39 EUR. Preneseni manjak iz 2025. godine iznosi 56.103,03 EUR. Ukupno ostvareni manjak na dan 30. 6. 2026. godine iznosi 36.452,64 EUR. Manjak obuhvaća rashode za plaće radnika za mjesec lipanj, rashode za naknadu zbog nezapošljavanja osoba sa invaliditetom i materijalne rashode.
Obrazloženje ostvarenih prihoda i rashoda:

Prihodi 
Ukupno ostvareni prihodi na dan 30. 6. 2026. godine iznose 434.505,33 EUR u odnosu na planirani iznos od 867.100,00 EUR izvršenje je 50.11 % . Usporedbom polugodišnjeg izvještaja o izvršenju financijskog plana na dan 30. 6. 2025. godine sa polugodišnjem izvještajem o izvršenju financijskog plana na dan 30. 6. 2026. godine vidljivo je povećanje prihoda za 13.87 %.

Prihodi su ostvareni iz slijedećih izvora financiranja:
Skupina konta 63- Pomoći iz inozemstva i od subjekata unutar općeg proračuna - ukupno je ostvaren prihod u iznosu od 8.865,44 EUR, što je 60.31 % u odnosu na planirani iznos od 14.700,00 EUR. Prihodi se sastoje od prihoda drugih općina i gradova za sufinanciranje smještaja djece u Vrtiću u iznosu 8.865,44 €. Izvor financiranja su – pomoći.
Konto 636 – pomoći proračunskim korisnicima iz proračuna koji im nije nadležan – prihod u iznosu 8.865,44 EUR sadrži:

- prihode od općina i gradova koji sufinanciraju smještaj korisnicima vrtića koji nisu s područja Općine Stubičke Toplice u iznosu od 8.865,44 EUR:

- prihod od grada Donje Stubice u iznosu 6.718,40 €
- prihod od općine Gornja Stubica u iznosu 2.147,04 €
Skupina konta 65 - Prihodi za posebne namjene – ukupni iznos 92.327,45 EUR, odnosno 55.72 % u odnosu na planirani iznos od 165.700,00 EUR. Izvor financiranja su - prihodi za posebne namjene.
Konto 652 – prihodi po posebnim propisima – ukupno je ostvaren prihod od roditelja za korištenje redovitog programa odgoja i naobrazbe u ukupnom iznosu od 92.327,45 EUR. Ostvareni prihod sadrži:

-      92.327,45 € od financiranja roditelja za smještaj djece polaznika Dječjeg vrtića ZVIREK


Skupina konta 66 – prihodi od prodaje proizvoda i robe te pruženih usluga, prihodi od donacija – ostvaren je iznos od 3.840,00 EUR, odnosno 57.31 % u odnosu planirani iznos od 6.700,00 EUR. Ostvareni iznos prihoda sastoji se od prihoda ostvarenog od prodaje proizvoda i robe te pruženih usluga u iznosu 3.840,00 EUR. Izvor financiranja su - vlastiti prihodi 
Konto 661 – prihodi od prodaje proizvoda i robe te pruženih usluga - prihodi su ostvareni od kraćeg programa engleskog jezika koji se u ped. god. 2025./2026. održavao u organizaciji Vrtića. Ostvaren je iznos od 3.840,00 € što je 57.31 % u odnosu na planirani iznos 6.700,00 €.
Skupina konta 67- prihodi iz nadležnog proračuna – ostvareni su prihodi u ukupnom iznosu od 329.472,44 EUR, što je u odnosu na planirani iznos od 680.000,00 EUR realizacija od 48.45 %. Izvor financiranja su - opći prihodi i primici  
Konto 671 – prihodi iz proračuna za financiranje redovne djelatnosti proračunskih korisnika – ostvaren je ukupan prihod u iznosu od 329.472,44 € što obuhvaća prihode iz proračuna Općine Stubičke Toplice u iznosu 312.911,44 € i prihode za Fiskalnu održivost vrtića (FODV) u iznosu 16.561,00 €. Navedeni prihodi se koriste za financiranje rashoda poslovanja – plaće i doprinose na plaće za radnike vrtića.

Rashodi prema funkcijskoj klasifikaciji

Namjena rashoda prema funkcijskoj klasifikaciji je 091 predškolsko i osnovno obrazovanje, obuhvaćaju rashode potrebne za rad i funkcioniranje vrtića. Ukupno realizirani rashodi iznose 414.854,94 EUR što je u odnosu na planirani iznos od 867.100,00 EUR izvršenje od 47.84 %. U usporedbi sa razdobljem izvršenja 30. 6. 2025. godine smanjenje rashoda je za  5.04%.
Pregled izvršenja ukupnih rashoda po skupinama u izvještajnom razdoblju:
Skupina konta 31-Rashodi za zaposlene – realizirani su rashodi u iznosu od 356.422,56 EUR ili 48.62 % u odnosu na planirani iznos od 733.020,00 EUR. Rashodi za zaposlene obuhvaćaju rashode za plaće za zaposlene (bruto), ostale rashode za zaposlene i doprinose na plaće.
Konto 311 -plaće (bruto) – realizirani je iznos od 288.252,57 EUR za plaće radnika vrtića, u odnosu na plan izvršenje je 48.86 %. Izvor financiranja su:

- opći prihodi i primici -268.705,62 EUR
- FODV – 16.561,00 EUR

- prihodi za posebne namjene-800,00 EUR

- vlastiti prihodi – 2.185,95 EUR

Konto 312 -ostali rashodi za zaposlene – realizirani je iznos od 24.723,19 EUR, u odnosu na planirano izvršenje je 41.89 %. Rashodi za zaposlene obuhvaćaju isplate u skladu sa Pravilnikom o radu vrtića. Isplate su za Uskrsnice, novčanu paušalnu naknadu za podmirivanje troškova prehrane radnicima i regres radnicima.
Izvori financiranja su:

- prihodi za posebne namjene: 15.126,69 EUR

- pomoći: 9.596,50 EUR

Konto 313 - doprinosi na plaće – realiziran je iznos od 43.446,80 EUR, u odnosu na planirani iznos od 84.000,00 EUR izvršenje je 51.72 %. Rashodi za doprinose na plaće isplaćeni su u skladu sa propisanim zakonima.

Izvori financiranja su:

- opći prihodi i primici: 43.086,13 EUR

- vlastiti prihodi: 360,67 EUR

Skupina konta 32 - materijalni rashodi – ukupno realizirani su rashodi u iznosu od 58.432,38 EUR ili 44.44 % u odnosu na planirani iznos od 131.480,00 EUR. Obuhvaćaju konta:
Konto 321 - naknade troškove zaposlenima – izvršenje je u iznosu 15.540,70 EUR, što je izvršenje od 50.05 % od planiranog iznosa 31.050,00 EUR. Obuhvaćaju rashode za službena putovanja, naknade za prijevoz za dolazak na posao i s posla, loco vožnju, stručno usavršavanje radnika.

Izvori financiranja su:

- prihodi za posebne namjene: 15.492,70 EUR

- vlastiti prihodi: 48,00 EUR
Konto 322 - rashodi za materijal i energiju – realizirani je iznos od 28.150,90 EUR, u odnosu na planirani iznos od 63.240,00 EUR izvršenje je 44.39 %. Rashodi obuhvaćaju rashode za uredski materijal, materijal za čišćenje i higijenu, ostali materijal za potrebe redovnog poslovanja, namirnice za prehranu djece, za energiju- plin, električnu energiju, materijal i dijelove za tekuće i investicijsko održavanje, sitni inventar.
Izvori financiranja su:

- prihodi za posebne namjene: 27.129,70 EUR

- pomoći: 1.021,20 EUR

Konto 323 -rashodi za usluge – realizirani je iznos od 12.847,31 EUR, što je izvršenje od 41.15 % od planiranog iznosa 31.220,00 EUR. Rashodi za usluge obuhvaćaju rashode za usluge telefona, usluge tekućeg i investicijskog održavanja, usluge promidžbe i informiranja, odvoz smeća, komunalne, zdravstvene, intelektualne, računalne i ostale usluge. 

Izvori financiranja su:

- prihodi za posebne namjene: 12.847,31 EUR

Konto 329 -ostali nespomenuti rashodi – realiziran je iznos od 1.893,47 EUR. U odnosu na planirani iznos od 5.790,00 EUR izvršenje je 32.70 %. Obuhvaćaju rashode za premije  osiguranja zaposlenika, reprezentaciju, pristojbe i naknade - novčanu naknadu poslodavaca zbog nezapošljavanja osoba sa invaliditetom,  HRT pretplata. 

Izvori financiranja su:

- prihodi za posebne namjene: 1.840,37 EUR

- pomoći: 53,10 EUR
Posebni dio - izvještaj po programskoj klasifikaciji

U okviru djelatnosti do 30. 6. 2026. godine u Vrtiću, samostalno su se ostvarivale tri aktivnosti: 

- A200102 Aktivnost: predškolski odgoj-redovita djelatnost 

- A200103 Aktivnost: program predškole 

- A200106 Aktivnost: program engleskog jezika

A200102 Predškolski odgoj-redovita djelatnost – od rujna 2024. provodi se i u područnom objektu u Strmcu Stubičkom. Redoviti program njege, odgoja i naobrazbe i zdravstvene zaštite, prehrane i socijalne skrbi djece predškolske dobi od prve godine života do polaska u školu provodio se u sedam odgojno-obrazovnih skupina, šest odgojno-obrazovnih u matičnom objektu i jedna odgojno-obrazovna skupina u područnom objektu. Na dan 30. 6. 2026. godine u vrtiću je bilo upisano 129-ero djece, od toga broja 125-ero djece sa područja Općine Stubičke Toplice, a 4-ero djece sa područja drugih općina i gradova. Zaposleno je bilo 30 radnika. Ukupno su bila 3 pomoćnika za djecu sa teškoćama. U područnom objektu radile su 2 odgojiteljice i 1 pomoćnik za djecu sa teškoćama u razvoju. Ekonomska cijena iznosi 520,00 € i u primjeni je od 1. 7. 2024. godine. Od siječnja 2025. godine računi za korisnike vrtića odlukom Osnivača izdaju se protekom mjeseca sa odgodom naplate 15 dana po izdavanju računa.
Realizacija rashoda je u iznosu 410.270,12 EUR ili 47.79 % od planiranih 858.500,00 EUR. Rashodi su financirani iz slijedećih izvora financiranja:

- općih prihoda i primitaka u iznosu 326.450,04 EUR – izvor opći prihodi i primici 309.889,04 EUR i pomoći FODV – 16.561,00 EUR
- prihoda za posebne namjene u iznosu 73.236,77 EUR

- pomoći u iznosu 10.583,31 EUR

Rashodi za zaposlene -skupina konta 31 – izvršenje ukupnih rashoda iznosi 351.973,23 EUR Obuhvaćaju rashode za plaće za redovan rad, ostale rashode za zaposlene i rashode za doprinos za obavezno zdravstveno osiguranje. Rashodi po kontima:

Konto 311 – plaće – utrošen je ukupni iznos od 284.163,91 EUR za plaće radnika. Rashodi za plaće radnika financirani su iz izvora:

- opći prihodi i primici u iznosu 283.363,91 EUR – 266.802,91 EUR izvor opći prihodi i primici i 16.561,00 EUR izvor FODV, 
- prihodi za posebne namjene – 800,00 EUR

Konto 312 – ostali rashodi za zaposlene – ukupno je utrošeno 24.723,19 EUR, obuhvaćaju rashode za darove za radnike- Uskrsnica, novčana paušalna naknada za trošak prehrane, regres za radnike. Rashodi su financirani iz izvora:
- prihodi za posebne namjene u iznosu 15.126,69 EUR

- pomoći u iznosu 9.596,50 EUR,

Konto 313 – doprinosi na plaće – utrošeno je ukupno 43.086,13 EUR. Rashodi su financirani iz izvora:

- opći prihodi i primici u iznosu 43.086,13 EUR

Materijalni rashodi -skupina konta 32 – izvršenje ukupnih rashoda iznosi 58.296,89 EUR. Obuhvaćaju rashode za naknade troškova zaposlenima, rashode za materijal i energiju, rashode za usluge i ostale nespomenute rashode. Rashodi po kontima:

Konto 321 – naknade troškova zaposlenima – ukupno je utrošeno 15.492,70 EUR. Obuhvaćaju rashode za naknadu za prijevoz na posao i s posla radnicima, stručno usavršavanje radnika, službeni put, loco vožnja. Rashodi su financirani iz izvora:

- prihodi za posebne namjene: 15.492,70 EUR
Konto 322 – rashodi za materijal i energiju – ukupno je utrošen iznos od 28.063,41 EUR. Obuhvaćaju rashode za uredski materijal, materijal i sirovine, energiju, materijal i dijelove za tekuće i investicijsko održavanje, sitni inventar. Rashodi su financirani iz izvora:

- prihodi za posebne namjene u iznosu 27.129,70 EUR

- pomoći 933,71 EUR

Konto 323 – rashodi za usluge – utrošen je ukupni iznos od 12.847,31 EUR. Obuhvaća rashode za usluge telefona, usluge tekućeg i investicijskog održavanja, komunalne usluge, zdravstvene, računalne usluge. Rashodi su financirani iz izvora:

- prihodi za posebne namjene u iznosu 12.847,31 EUR

Konto 329 – ostali nespomenuti rashodi poslovanja – ukupno utrošeni iznos je 1.893,47 EUR. Obuhvaćaju rashode za premije osiguranja zaposlenika, reprezentaciju, novčanu naknadu poslodavaca zbog nezapošljavanja osoba sa invaliditetom. 

Izvori financiranja su:

- prihodi za posebne namjene: 1.840,37 EUR

- pomoći 53,10 EUR

A200103 Program predškole – u pedagoškoj godini 2025./2026. kraći program predškole pohađalo je četiri polaznika. Program je trajao od 8. listopada 2025. godine do 27. svibnja 2026. godine, održano je 150 sati programa. Voditeljica programa je bila odgojiteljica zaposlena u vrtiću, koja je za vođenje programa dobivala dodatak na plaću prema Pravilniku o radu. 
Postignut je cilj kraćeg programa predškole, kvalitetna priprema za osnovno školsko obrazovanje, upoznavanje s osnovnim socijalnim vještinama, stjecanje osnovnih znanja i vještina potrebnih za djetetov daljnji razvoj i uspješno uključivanje u program prvog razreda osnovne škole.

Realizacija rashoda je 1.990,20 EUR ili 94.77 % u odnosu na planirane rashode u iznosu 2.100,00 EUR. Rashodi su financirani iz izvora:

- općih prihoda i primitaka u iznosu 1.902,71 EUR

- pomoći u iznosu 87,49 EUR
Konto 31 - rashodi za zaposlene - utrošen je iznos od 1.902,71 EUR od planiranog iznosa od 1.500,00 EUR. Rashode za zaposlene sačinjavaju rashodi po kontima:

Konto 311 – plaće – utrošen je ukupni iznos od 1.902,71 EUR. Rashodi su financirani iz izvora:

- općih prihoda i primitaka u iznosu 1.902,71 EUR
Konto 32 - materijalni rashodi - utrošen je iznos od 87,49 EUR ili 14.58 % od planiranog iznosa od 600,00 EUR. Materijalni rashodi sadrže konta:

Konto 322 – rashodi za materijal i energiju – ukupno je utrošen iznos od 87,49 EUR. Rashodi su financirani iz izvora:

- pomoći u iznosu 87,49 EUR

A200106 Program engleskog jezika – u pedagoškoj godini 2025./2026. kraći program engleskog jezika provodio se od listopada 2025. god. do kraja svibnja 2026. god. u organizaciji vrtića. Program je pohađalo 26-ero djece u dvije grupe. Program su vodile dvije odgojiteljice zaposlene u vrtiću uz dodatak na plaću prema Pravilniku o radu. Cijenu programa u iznosu 240,00 EUR, roditelji su podmirivali u 8 rata po 30,00 EUR.
Postignut je cilj kraćeg programa engleskog jezika, ostvareni su adekvatni poticaji kojima se zadovoljila djetetova potreba za učenjem stranih jezika, razvijao se interes i osjetljivost djeteta za drugi fonološki sustav uz postupno izražavanje na stranom jeziku.

Realizacija rashoda je 2.594,62 EUR ili 39.92 % u odnosu na planirane rashode u iznosu 6.500,00 EUR. Rashodi su financirani iz izvora:

- vlastiti izvori u iznosu 2.594,62 EUR

Konto 31 - rashodi za zaposlene- utrošen je iznos od 2.546,62 EUR od planiranog iznosa od 4.900,00 EUR. Rashode za zaposlene sačinjavaju rashodi po kontima:

Konto 311 – plaće – utrošen je ukupni iznos od 2.185,95 EUR. Rashodi su financirani iz izvora:

- vlastiti izvori u iznosu 2.185,95 EUR

Konto 313 – doprinosi na plaću – utrošen je ukupni iznos od 360,67 EUR. Rashodi su financirani iz: 

- vlastitih izvora u iznosu 360,67 EUR

Konto 32 - materijalni rashodi - utrošen je iznos od 48,00 EUR od planiranog iznosa od 1.600,00 EUR. Materijalni rashodi sadrže konta:

Konto 321 – naknade troškova zaposlenima – ukupno je utrošeno 48,00 EUR. Obuhvaćaju rashode za stručno usavršavanje radnika. Rashodi su financirani iz izvora:

- vlastiti izvori: 48,00 EUR

POSEBNI IZVJEŠTAJI 

1. Izvještaj o zaduživanju na domaćem i stranom tržištu novca i kapitala
U razdoblju od 1. 1. 2026. do 30. 6. 2026. godine Dječji vrtić ZVIREK nije imao zaduživanja na domaćem i stranom tržištu novca i kapitala.

2. Izvještaj o danim jamstvima i plaćanjima po protestiranim jamstvima

Dječji vrtić ZVIREK u razdoblju od 1. 1. 2026. godine do 30. 6. 2026. godine nije imao dana jamstva i plaćanja po protestiranim jamstvima.
Ravnateljica






Predsjednica Upravnog vijeća
__________________________



_________________________
Kristina Ljubić, mag.praesc.educ



Maja Štefanec Herak, prof. rehabilitator

